Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: Az Eötvös Loránd Tudományegyetem (1056 Budapest V., Szerb u. 21–23., a továbbiakban: kiíró) a kincstári vagyonnal való gazdálkodásról szóló 58/2005. (IV. 4.) Korm. rendelet (a továbbiakban: kormányrendelet) vonatkozó fejezetei, valamint a kiíró és a Kincstári Vagyoni Igazgatóság által megkötött megbízási szerzõdés alapján
Paragraph Index: 877

Az Eötvös Loránd Tudományegyetem (1056 Budapest V., Szerb u. 21–23., a továbbiakban: kiíró) a kincstári vagyonnal való gazdálkodásról szóló 58/2005. (IV. 4.) Korm. rendelet (a továbbiakban: kormányrendelet) vonatkozó fejezetei, valamint a kiíró és a Kincstári Vagyoni Igazgatóság által megkötött megbízási szerzõdés alapján nyilvános pályázat keretében értékesíti a 1146 Budapest XIV., Ajtósi Dürer sor 19–21. sz. alatti, 32707. hrsz.-on nyilvántartott, kivett egyetem megnevezésû, 36 802 m2 nagyságú ingatlant, amely a Magyar Állam 1/1 arányú tulajdonában és a kiíró 36212/36808 arányú, valamint a Professzorok Háza OM felügyelete alatt mûködõ központi költségvetési szerv (1146 Budapest, Ajtósi Dürer sor 19–21.) 596/36808 arányú vagyonkezelésében van. Ajánlati biztosíték: 460 000 000 Ft, azaz négyszázhatvanmillió forint. Az ajánlati biztosítékot HUF-ban az Eötvös Loránd Tudományegyetem Magyar Államkincstárnál vezetett 10032000- 01426201-00000000 számú számlájára kell átutalni (melynek legkésõbb az ajánlattételi határidõ lejártának napján be kell érkeznie) az „Ajtósi Dürer sor 19–21.” jelige feltüntetésével. Az ajánlati biztosíték a nyertes ajánlattevõ esetén a vételárba beszámításra kerül. Eredményes pályázat esetén a kiíró az ajánlati biztosítékot a nem nyertes pályázók részére az ajánlatok elbírálásának napjától számított 15 munkanapon belül fizeti vissza. A kiíró ugyancsak visszafizeti az ajánlati biztosítékot, ha a KVI az elbírálási határidõt meghosszabbítja, melynek függvényében az ajánlati kötöttség idõtartama is meghosszabbodik, és a pályázó a határidõ meghosszabbításáról szóló értesítés kézhezvételétõl számított 7 naptári napon belül nyilatkozik, hogy ajánlati kötöttségét nem kívánja meghosszabbítani. Az ajánlati biztosítékot a kiíró a pályázati felhívás visszavonásáról szóló hirdetmény közzétételének, illetve az eljárás eredménytelensége kihirdetésének napjától számított 15 munkanapon belül visszafizeti az ajánlattevõk részére. Az ajánlati biztosíték után a kiíró költséget nem számít fel, kamatot nem fizet, kivéve, ha az ajánlati biztosíték visszafizetésére nyitva álló 15 munkanapos határidõt elmulasztja. Amennyiben a pályázó ajánlati kötöttségének ideje alatt ajánlatát visszavonja, vagy ha az adásvételi szerzõdés megkötése a nyertes pályázónak felróható, vagy érdekkörében felmerülõ más okból hiúsul meg, az ajánlati biztosítékot elveszti. A pályázó az ajánlati biztosítékot elveszti akkor is, ha a már megkötött szerzõdés a pályázónak felróható, vagy érdekkörében felmerülõ más okból hiúsul meg. Az ingatlan jellemzõi: Az ingatlan Budapest XIV. kerületében, az Istvánmezõ nevû városrészen a Városliget szomszédságában helyezkedik el. A környezetében exkluzív irodaházak, villák, követségi épületek találhatóak. Megközelíthetõ autóbusszal, trolibusszal. A gépkocsik elhelyezésére a körülölelõ utcákban, valamint a területen belül kialakított parkolókban van lehetõség.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes